###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 53/2022. (V. 24.)** Pályázat benyújtásának javaslata TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Aktív pihenést szolgáló turisztikai fejlesztés Berettyóújfaluban” címmel

**A20 54/2022. (V. 24.)** Pályázat benyújtásának javaslata TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Csonkatorony turisztikai fejlesztése Berettyóújfaluban” címmel

**A20 55/2022. (V. 24.)** A TOP\_Plusz-1.2.3-21 azonosítószámú „Belterületi utak fejlesztése” elnevezésű pályázati felhívásra „Belterületi utak fejlesztése Berettyóújfaluban” címmel támogatási kérelem benyújtásának javaslata

**A20 56/2022. (V. 24.)** A TOP\_Plusz-1.2.3-21 azonosítószámú ,,Belterületi utak fejlesztése” elnevezésű pályázati felhívásra „Nagyváradi és Malom utcák fejlesztése Berettyóújfaluban” címmel támogatási kérelem benyújtásának javaslata

**A20 57/2022. (V. 24.)** A Herpály-Team Építőipari és Szolgáltató Korlátolt Felelősségű Társaság 2021. évi mérlegbeszámolója elfogadásának javaslata

**A20 58/2022. (V. 24.)** A Herpály-Team Építőipari és Szolgáltató Korlátolt Felelősségű Társaság (Cg. 09-09-001011) 2022. évi üzleti terve elfogadásának javaslata

**A20 59/2022. (V. 24.)** A Herpály-Team Kft. javadalmazási szabályzata módosításának javaslata

**A20 60/2022. (V. 24.)** A BERÉPO Nonprofit Kft. javadalmazási szabályzata módosításának javaslata

**A20 61/2022. (V. 24.)** A 2021. évi belső ellenőrzési jelentés elfogadásának javaslata

**A20 62/2022. (V. 24.)** A ROHU 449 azonosítójú projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárás megindításának javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 43/2022. (V. 24.)** Pályázat benyújtásának javaslata TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Aktív pihenést szolgáló turisztikai fejlesztés Berettyóújfaluban” címmel

**A20 44/2022. (V. 24.)** Pályázat benyújtásának javaslata TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Csonkatorony turisztikai fejlesztése Berettyóújfaluban” címmel

**A20 45/2022. (V. 24.)** A TOP\_Plusz-1.2.3-21 azonosítószámú „Belterületi utak fejlesztése” elnevezésű pályázati felhívásra „Belterületi utak fejlesztése Berettyóújfaluban” címmel támogatási kérelem benyújtásának javaslata

**A20 46/2022. (V. 24.)** A TOP\_Plusz-1.2.3-21 azonosítószámú ,,Belterületi utak fejlesztése” elnevezésű pályázati felhívásra „Nagyváradi és Malom utcák fejlesztése Berettyóújfaluban” címmel támogatási kérelem benyújtásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. május 24-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről**

Nagy Istvánné bizottsági elnök

Szántai László bizottsági tag

Vitányi Ferenc József bizottsági tag

Papp Máté bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Sólya László városfejlesztési irodavezető

Demény Zsolt városfejlesztési ügyintéző

Mile Sándor jegyzőkönyvvezető

**Meghívottak:**

Kusai Tamás könyvvizsgáló

Zámbori Péter ügyvezető, Herpály-Team Kft.

Bojtor Emese számviteli vezető, Herpály-Team Kft.

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 2 fővel van jelen így határozatképtelen, az Ügyrendi, Közrendvédelmi és Településfejlesztési Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 3 közös napirendi pont szerepel, illetve ezen kívül a Pénzügyi Bizottságnak további 5 tárgyalandó napirendi pontja van. A levezető elnök a napirend tervezetét szavazásra bocsátotta, melyet az Ügyrendi, Közrendvédelmi és Településfejlesztési Bizottság tagjai egyhangúan támogattak (a Pénzügyi Bizottság jelen lévő tagjai a napirend tervezetéről nem szavaztak, mivel a Bizottság 2 fővel határozatképtelen volt).

Az ülés kezdete: 1630

**Együttes ülés napirendje:**

1./ Előterjesztés pályázat benyújtására TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Aktív pihenést szolgáló turisztikai fejlesztés Berettyóújfaluban” címmel (10.)

**Előterjesztő:** Muraközi István polgármester

2./ Előterjesztés pályázat benyújtására TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Csonkatorony turisztikai fejlesztése Berettyóújfaluban” címmel (11.)

**Előterjesztő:** Muraközi István polgármester

3./ Előterjesztés pályázat benyújtására a TOP-Plusz-1.2.3-21 azonosítószámú „Belterületi utak fejlesztése” megnevezésű felhívásra (12.)

**Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés a Herpály-Team Kft. 2021. évi tevékenységéről szóló beszámolójának és 2022. évre vonatkozó üzleti tervének jóváhagyására (4.)

**Előterjesztő:** Muraközi István polgármester

Zámbori Péter ügyvezető

5./ Előterjesztés a Herpály-Team Kft. javadalmazási szabályzatának módosítására

**Előterjesztő:** Muraközi István polgármester (5.)

6./ Előterjesztés a BERÉPO Nonprofit Kft. javadalmazási szabályzatának módosítására (6.)

**Előterjesztő:** Muraközi István polgármester

7./ Előterjesztés a 2021. évi belső ellenőrzési jelentés elfogadására (7.)

**Előterjesztő:** Dr. Körtvélyesi Viktor jegyző

8./ Előterjesztés a ROHU 449 azonosítójú projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárás megindítására (9.)

**Előterjesztő:** Muraközi István polgármester

**1. Napirend:** Előterjesztés pályázat benyújtására TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Aktív pihenést szolgáló turisztikai fejlesztés Berettyóújfaluban” címmel

**Sólya László városfejlesztési irodavezető** szóbeli kiegészítésében elmondta, hogy a TOP-Plusz-1.1.3-as pályázati felhívásra két pályázatot készítettek elő. A két pályázat funkciójában is eltér egymástól, az egyik egy aktív turisztikai jellegű, a másik pedig inkább egy kulturális jellegű pályázat. Először az „Aktív pihenést szolgáló turisztikai fejlesztés Berettyóújfaluban” elnevezésű pályázatról beszélne. Ennek kapcsán a városban nagy igény volt a fiatalok részéről egy extrém sportpálya kialakítására. A város több középületét sajnos olyan módon használták, illetve jelenleg is használják sokszor, ami nem igazán méltó rá, ezért próbáltak egy olyan helyszínt találni, ahol ezeket a sporttevékenységeket a környezetük, illetve az épületek zavarása nélkül tudják végezni. Ezt a helyszínt a BUSE-pálya területén javasolják elhelyezni. Jelenleg a BUSE-pályán van egy szabadtéri kézlabdapálya, és a mellette lévő zöld füves területen szeretnék elhelyezni ezt az extrém sportpályát. A pályázatba a helyszínen hiányzó nyilvános wc-t is becsempészték, ami kiszolgálná a sportoló fiatalokat, illetve a város arra járó lakosságát is. Ami kiegészítené még ezt a beruházást, az a BUSE emlékeit bemutató tanösvény. A Piac területén lévő fedett sátort mindenképpen elbontanák, mert egy RO-HU-s pályázatból ott egy komolyabb fejlesztés valósulna meg, és ennek a sátornak a szerkezetét szeretnék a Herpály-Team Kft.-vel egyeztetve a strand területén elhelyezni, és alatta különböző rendezvényeket lehetne megtartani.

**Szántai László képviselő** kérdést tett fel arra vonatkozóan, hogy az sportpálya kialakításához hogyan kapcsolódik a sátor áthelyezése a strandra?

**Sólya László városfejlesztési irodavezető** válaszában elmondta, hogy amikor első körben megvizsgálták a BUSE-pályát, akkor mindenképpen úgy szerették volna, hogy ezt az extrém sportpályát a sátor alá helyezik el. Egyeztettek a BUSE vezetésével, viszont ők szeretnének még egy nagyméretű focipályát kialakítani ezen a területen, ezért sajnos ez a telepítés nem fért oda.

**Dr. Zákány Zsolt képviselő** kérdést tett fel arra vonatkozóan, hogy a strandra célszerű árnyékot telepíteni? Ez vonzó? Elég szűk ott a hely és nem is nagyon tud terjeszkedni.

**Sólya László városfejlesztési irodavezető** válaszában elmondta, hogy a sátor a strand területén gyakorlatilag egy helyen fér el, a posta épület mögött van egy olyan zöld terület, ahol nincsenek fák. Ezen a területen fel lehet állítani a sátort.

Az előterjesztés tárgyalása közben érkezett meg Csarkó Imre képviselő úr, így a Pénzügyi Bizottság létszáma 3 főre változott és határozatképes lett.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**53/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja TOP\_Plusz-1.1.3-21 kódszámú „Helyi és térségi turizmusfejlesztés”megnevezésű pályázati felhívásra ,,Aktív pihenést szolgáló turisztikai fejlesztés Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 205 000 000 Ft |
| Támogatási összeg | 205 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**43/2022. (V. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja TOP\_Plusz-1.1.3-21 kódszámú „Helyi és térségi turizmusfejlesztés”megnevezésű pályázati felhívásra ,,Aktív pihenést szolgáló turisztikai fejlesztés Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 205 000 000 Ft |
| Támogatási összeg | 205 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Nagy Istvánné bizottsági elnök

**2. Napirend:** Előterjesztés pályázat benyújtására TOP-Plusz-1.1.3-21 kódszámú „Helyi és térségi turizmusfejlesztés” megnevezésű pályázati felhívásra „Csonkatorony turisztikai fejlesztése Berettyóújfaluban” címmel

**Sólya László városfejlesztési irodavezető** szóban elmondta, hogy ez lenne a másik turisztikai pályázat. Összegszerűen is ez a dominánsabb. A Csonkatorony a városban az utolsó olyan műemlék, amire az utóbbi években szerencsére vagy sajnos, nem tudja, hogy fogalmazzon, de nem költött a város. Ezzel a pályázattal egy komolyabb és hosszútávú fejlesztést lehetne megvalósítani a Csonkatorony környékén. Minél inkább látogatóbaráttá kell tenni ezt a területet, ezért egy kiszolgáló, fogadó épületet terveztek a területre, illetve magának a Csonkatoronynak a környékét is szeretnék felújítani. A Csonkatorony tégláit széthordják az oda járó emberek, illetve a torony tetőszerkezete is olyan állapotban van, hogy szintén felújításra szorul. A pályázat előkészítése bonyolult lesz, mert ez egy régészeti terület. Van egy olyan elképzelés is, hogy a toronyba egy kis kilátót építenének. A cél az lenne, hogy Berettyóújfalu egyik leghíresebb műemlékét turisztikailag mindenki számára vonzóvá tegyék.

**Szántai László képviselő** szóban hozzátette, hogy ha van már valamilyen terv, akkor megköszönné, ha a testületi ülésre megkaphatnák.

**Sólya László városfejlesztési irodavezető** szóban elmondta, hogy kész tervek még nincsenek, magáról az épületről már készültek vázlatok, de a régészek és az örökségvédelmi szakemberek ezeket jelentősen átrajzolhatják.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**54/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja TOP\_Plusz-1.1.3-21 kódszámú „Helyi és térségi turizmusfejlesztés”megnevezésű pályázati felhívásra ,,Csonkatorony turisztikai fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 495 000 000 Ft |
| Támogatási összeg | 495 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**44/2022. (V. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja TOP\_Plusz-1.1.3-21 kódszámú „Helyi és térségi turizmusfejlesztés”megnevezésű pályázati felhívásra ,,Csonkatorony turisztikai fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 495 000 000 Ft |
| Támogatási összeg | 495 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Nagy Istvánné bizottsági elnök

**3. Napirend:** Előterjesztés pályázat benyújtására a TOP-Plusz-1.2.3-21 azonosítószámú „Belterületi utak fejlesztése” megnevezésű felhívásra

**Demény Zsolt** szóbeli kiegészítésében elmondta, hogy a városnak sajnos az utak fejlesztésében van a legnagyobb lemaradása. Ilyen jellegű pályázatok eddig nem voltak, önerőből pedig az önkormányzat nem nagyon tud nagyobb fejlesztést megvalósítani. Végre itt egy pályázat, ami kifejezetten belterületi utakra vonatkozik, itt mindenféle közlekedési létesítményt lehet építeni. Ezek közül a szilárd burkolattal való ellátást valósítanák meg, azoknál az utcáknál, melyek útalappal rendelkeznek. A pályázatban rendelkezésre álló 760 millió forint szépen hangzik, amihez ha hozzáadjuk a csapadékvíz elvezetés pályázat 350 millió forintját, akkor utak fejlesztésére 1,11 milliárd forint áll rendelkezésre. A város azonban annyira el van maradva a szilárd burkolatok fejlesztésével, hogy ez egy minimális összegnek tűnik. Amikor annak idején 2020-ban megkérdezték az önkormányzatot, hogy milyen fejlesztéseket szeretne a TOP-Plusz-os pályázatokban, az első helyen az utakat jelölték meg 8,7 milliárd forint értékben. Ebből lett az 1,11 milliárd forint. Az utak kiválasztásánál mindenképpen szükségesnek tartották a képviselők bevonását. A körzetek képviselőit megszólaltatták, hogy jelezzék, melyek azok az utcák, melyeket adott esetben szeretnének leaszfaltoztatni. A javaslatok beérkeztek, azokat megvizsgálták és kiválasztásra kerültek az utcák, melyek a következők: Bessenyei utca, Batthyány utca, Kinizsi utca, Török Bálint és Egressy Béni utcák, ez egy összefüggő szakasz, Csikász utca, Sport utca, illetve a Tinódi utcának a Sport utca és a Morotva utca közötti szakaszát is bele tudják tenni a pályázatba. A Kinizsi utca kivételével elmondható, hogy minden utca aszfaltos útból és aszfaltos útba csatlakozik. Nem tudja, hogy mikor lesz legközelebb ilyen utas pályázat, ezért ezt a lehető legjobban szeretnék kihasználni. A műszaki tartalomról azt tudja elmondani, hogy az utcák 3,5 méter szélességű aszfaltburkolatot kapnak, ami szabvány szerint egyirányú forgalomra alkalmas, továbbá 1,5 méter padkát tartalmaz mellette. Nem olyan szerencsés itt egyirányú utcákat kialakítani, viszont az utcák közterületi szélessége éppen ezt a 3,5 métert el tudja viselni, mivel járdát kell csinálni, illetve a csapadékvíz elvezetést is meg kell oldani. Ha ezeket összeadjuk, akkor a 3,5 méternél szélesebb útburkolat több utcánál már nem is fér bele. Amikor egy beruházás befejeződik, akkor kezdődik az 5 éves fenntartási időszak, és ezalatt az időszak alatt kell az Önkormányzatnak ezt a forgalmi rendet fenntartani. A pályázat beadási határideje június 1.

**Dr. Zákány Zsolt képviselő** szóban elmondta, hogy az utcák egyirányúsítása neki új. Kérdést tett fel arra vonatkozóan, hogy a lakosság ezt tudja?

**Demény Zsolt** válaszában elmondta, hogy a lakossággal eddig nem egyeztettek, mivel a pályázatot csak ezt követően nyújtják be, viszont akkor el kell gondolkodni, hogy csinálnak három utcát kétirányúra, vagy pedig több utcát egyirányúra.

**Dr. Zákány Zsolt képviselő** szóban hozzátette, hogy amennyire ismeri ezeket az utcákat, komoly közlekedési szokás megváltozást kell, hogy eredményezzen.

**Vitányi Ferenc József képviselő** szóbeli kiegészítésében elmondta, hogy lehetséges, hogy a lakosság nincs tisztában azzal, hogy az árak szinte óránként változnak, így tervezni sem lehet.

**Demény Zsolt** hozzátette, hogy a kétirányú út 4,25 métertől kezdődik. Sok utcában a 3,5 méternél szélesebb útburkolat nem fér el, viszont még egyszer mondja, el kell gondolkodni, hogy akkor melyik körzetben nem lesz utca aszfaltozva. Az egyirányúsítást senki nem kívánja, de így lehet azt megoldani, hogy minden körzetben legyen utca felújítva.

**Bónácz János alpolgármester** szóban elmondta, hogy Zákány Zsolt képviselő úr kérdezte, hogy a lakosság tud-e arról, hogy ezek az utcák adott esetben egyirányúsítva lesznek. Volt nem olyan régen egy közmeghallgatás, ahol erről az utas pályázatról is szó volt, el lett mondva, hogy milyen feltételrendszer mellett tud a város pályázni az utak aszfaltozására. Úgy emlékszik, hogy akkor már érintették ezeket a dolgokat, hogy akár az egyirányúsítás árán, de hogyan lehetne ezt a pályázatot a legoptimálisabban kihasználni.

**Dr. Zákány Zsolt képviselő** hozzátette, hogy nem a fejlesztés ellen akar szót emelni, hanem azért, hogy a lakosság felé ez megfelelően legyen kommunikálva. Véleménye szerint a Kinizsi utca egyirányúsítása népharagot fog kiváltani.

**Demény Zsolt** szóban elmondta, hogy ha az Önkormányzat megnyeri a pályázatot, akkor még az is lehetséges, hogy utcánként fognak lakossági fórumot tartani, polgármester úr korábban kérte, hogy erre készüljenek fel.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**55/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja a TOP\_Plusz-1.2.3-21 azonosítószámú „Belterületi utak fejlesztése” elnevezésű pályázati felhívásra „Belterületi utak fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 580 000 000 Ft |
| Támogatási összeg | 580 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**56/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja a TOP\_Plusz-1.2.3-21 azonosítószámú ,,Belterületi utak fejlesztése” elnevezésű pályázati felhívásra „Nagyváradi és Malom utcák fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 180 000 000 Ft |
| Támogatási összeg | 180 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**45/2022. (V. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja a TOP\_Plusz-1.2.3-21 azonosítószámú „Belterületi utak fejlesztése” elnevezésű pályázati felhívásra „Belterületi utak fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 580 000 000 Ft |
| Támogatási összeg | 580 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Nagy Istvánné bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**46/2022. (V. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja a TOP\_Plusz-1.2.3-21 azonosítószámú ,,Belterületi utak fejlesztése” elnevezésű pályázati felhívásra „Nagyváradi és Malom utcák fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 180 000 000 Ft |
| Támogatási összeg | 180 000 000 Ft |
| Önkormányzati önerő | 0 Ft |

**Határidő:** 2022. május 26.

**Felelős:** Nagy Istvánné bizottsági elnök

A három közös napirendi pont megtárgyalása után az Ügyrendi, Közrendvédelmi és Településfejlesztési Bizottság tagjai elhagyták az ülést. Ezt követően a Pénzügyi Bizottság további napirendi pontjainak tárgyalása következett. A levezető elnök Dr. Zákány Zsolt volt. A Pénzügyi Bizottság jelenlévő tagjainak száma 3 fő, a napirend tervezetének elfogadását a Bizottság tagjai egyhangúan támogatták.

**4. Napirend:** Előterjesztés a Herpály-Team Kft. 2021. évi tevékenységéről szóló beszámolójának és 2022. évre vonatkozó üzleti tervének jóváhagyására

**Zámbori Péter ügyvezető** szóban elmondta, hogy a beszámolóhoz túl sok mindent nem fűzne hozzá, a törvényi kötelezettségüknek eleget tettek. Külön köszöni Bojtor Emese számviteli vezető, illetve Kusai Tamás könyvvizsgáló munkáját. Tájékoztatta a Bizottság tagjait, hogy a Felügyelő Bizottság nagyjából egy órával ezelőtt tárgyalta a beszámolót, az erről készült határozatokat Jegyző úrnak eljuttatták. Az üzleti terv május 18-án készült, de azóta már jelentő áremelkedések és beszállítói változások következtek be, ahogy a korábbiakban Vitányi képviselő úr említette, így nagyon nehéz tervezni. Megpróbáltak a jó gazda gondosságával tervezni, a bevételeket inkább visszafogottabban, a kiadásokat pedig a legköltséghatékonyabban. Bízik benne, hogy a tervet tartani tudják.

**Dr. Zákány Zsolt képviselő** szóbeli kiegészítésében elmondta, hogy az előző évi működésre ügyvezető úrnak semmilyen ráhatása nem volt, az üzleti tervhez pedig sok sikert kíván. Az előző évi üzleti tervekhez képest valahol lát benne progressziót. A Herpály-Team Kft. meglátása szerint egy olyan cége volt az Önkormányzatnak, ahová nagyon kell az innováció.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**57/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Herpály-Team Építőipari és Szolgáltató Korlátolt Felelősségű Társaság 2021. évi mérlegbeszámolóját a könyvvizsgálói és felügyelő bizottsági jelentéssel együtt 679.979 e Ft mérleg főösszeggel eszköz- és forrásoldallal egyezően, 5.662 ezer Ft mérleg szerinti eredménnyel elfogadja azzal, hogy a mérleg szerinti eredmény a társaság saját könyveiben tőkerészeként kerüljön rögzítésre.

A Képviselő-testület a számvitelről szóló 2000. évi C. tv. 153.§ (1) bekezdésben foglaltak szerint javasolja a letétbe helyezési eljárást.

A Képviselő-testület, mint legfőbb szerv az ügyvezető számára a 2021. üzleti évre vonatkozó, ügyvezetési tevékenység megfelelőségét megállapító felmentvényt kiadja.

**Határidő:** 2022. május 26.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**58/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Herpály-Team Építőipari és Szolgáltató Korlátolt Felelősségű Társaság (Cg. 09-09-001011) 2022. évi üzleti tervét egyetértőleg jóváhagyja.

**Határidő:** 2022. május 26.

**Felelős:** Dr. Zákány Zsolt bizottsági elnök

**5. Napirend:** Előterjesztés a Herpály-Team Kft. javadalmazási szabályzatának módosítására

**Bónácz János alpolgármester** szóban elmondta, hogy 2022. január 1-től a Felügyelő Bizottság tagjainak javadalmazása 20%-kal emelkedne, mivel a polgármester és az alpolgármester illetménye, illetve a képviselők és a bizottsági tagok tiszteletdíja is 20%-kal emelkedett.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**59/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a HERPÁLY-TEAM Építőipari és Szolgáltató Korlátolt Felelősségű Társaság 163/2019. (XI. 28.) önkormányzati határozattal elfogadott javadalmazási szabályzatának II. részét az alábbiak szerint módosítja:

*„II.*

*A felügyelőbizottság javadalmazása*

*1. A Herpály-Team Kft. felügyelőbizottsága elnökének és tagjainak havi díjazása a törvényben meghatározott maximumnál kisebb összegben kerül meghatározásra. A felügyelőbizottság elnökének havi díjazása bruttó 48.000-Ft.*

*2. A felügyelőbizottsági tagok havi díjazása bruttó 36.000-Ft.*

*3. A felügyelőbizottsága elnöke és tagjai az 1. és 2. pont alapján meghatározott havi javadalmazáson, valamint az igazolt, megbízatásukkal összefüggésben felmerült költségeiknek megtérítésén kívül más javadalmazásra nem jogosultak.”*

A módosítást 2022. január 1-től kell alkalmazni, a díjazás módosítással megállapított, ki nem fizetett különbözetét 2022. június 15-ig ki kell fizetni a jogosultaknak.

**Határidő:** 2022. május 26.

**Felelős:** Dr. Zákány Zsolt bizottsági elnök

**6. Napirend:** Előterjesztés a BERÉPO Nonprofit Kft. javadalmazási szabályzatának módosítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**60/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a BERÉPO Nonprofit Kft. 159/2019. (XI. 28.) önkormányzati határozattal elfogadott javadalmazási szabályzatának II. részét az alábbiak szerint módosítja:

*„II.*

*A felügyelőbizottság javadalmazása*

*1. A BERÉPO Kft. felügyelőbizottsága elnökének és tagjainak havi díjazása a törvényben meghatározott maximumnál kisebb összegben kerül meghatározásra. A felügyelőbizottság elnökének havi díjazása bruttó 48.000-Ft.*

*2. A felügyelőbizottsági tagok havi díjazása bruttó 36.000-Ft.*

*3. A felügyelőbizottsága elnöke és tagjai az 1. és 2. pont alapján meghatározott havi javadalmazáson, valamint az igazolt, megbízatásukkal összefüggésben felmerült költségeiknek megtérítésén kívül más javadalmazásra nem jogosultak.”*

A módosítást 2022. január 1-től kell alkalmazni, a díjazás módosítással megállapított, ki nem fizetett különbözetét 2022. június 15-ig ki kell fizetni a jogosultaknak.

**Határidő:** 2022. május 26.

**Felelős:** Dr. Zákány Zsolt bizottsági elnök

**7. Napirend:** Előterjesztés a 2021. évi belső ellenőrzési jelentés elfogadására

**Dr. Körtvélyesi Viktor jegyző** szóbeli kiegészítésében elmondta, hogy az elfogadott terv alapján a könyvvizsgáló elkészítette a 2021. évre vonatkozó belső ellenőrzési jelentést, melynek elfogadását javasolja.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**61/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat 2021. évi belső ellenőrzéséről szóló jelentést elfogadja.

**Határidő:** 2022. május 26.

**Felelős:** Dr. Zákány Zsolt bizottsági elnök

**8. Napirend:** Előterjesztés a ROHU 449 azonosítójú projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárás megindítására

**Dr. Zákány Zsolt képviselő** kérdést tett fel arra vonatkozóan, hogy mikor nyit az uszoda és a gyógyfürdő rehabilitációs központ?

**Zámbori Péter ügyvezető** válaszában elmondta, hogy most azt tudja mondani, amit a kivitelező és jelzett feléjük, ez pedig augusztus vége. Ehhez azonban közbeszerzés is kapcsolódik, ezért lehetséges, hogy az épület maga augusztus végére készen lesz, de a gyógyászati eszközök beszerzése még folyamatban lesz. A sportegyesületekkel az úszásoktatás vonatkozásában elkezdtek tárgyalni, a Kórházzal a gyógyászati részleggel kapcsolatban pedig egy háromoldalú megállapodást kell majd kötni. A meglévő medence mellé épül még kettő. Az egyik egy tanmedence, ami a kisgyermekek úszásoktatását és a Kórház csoportos víz alatti gyógytornáját fogja szolgálni, illetve épül egy beltéri gyógyvizes medence. A kivitelező tehát augusztus végét jelölte meg, de azt látja, hogy sokszor azért nem tudnak dolgozni, mert nem érkezik meg, vagy nem olyan mennyiségben érkeznek meg az anyagok.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**62/2022. (V. 24.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárást indít, és az eljárást megindító felhívást az alábbiak szerint elfogadja.

**Határidő:** 2022. május 26.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1721 perckor bezárta.

k.m.f.

Nagy Istvánné Dr. Zákány Zsolt

Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Elnöke

Szántai László Csarkó Imre

Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

jegyzőkönyvvezető